《透碧霄》
宋代·查荎

舣兰舟。十分端是载离愁。练波送远，屏山遮断，此去难留。

相从争奈，心期久要，屡更霜秋。叹人生、杳似萍浮。

又翻成轻别，都将深恨，付与东流。

想斜阳影里，寒烟明处，双桨去悠悠。爱渚梅、幽香动，须采掇、倩纤柔。

艳歌粲发，谁传馀韵，来说仙游。念故人、留此遐洲。

但春风老后，秋月圆时，独倚西楼。

作者简介：查荎(chí) 北宋词人。现存词一首。